title: 2018 m. kovo 1 d. Komisijos deleguotoji direktyva (ES) 2018/739, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip plieno legiruojamąjį elementą (Tekstas svarbus EEE. )

text:
18.5.2018

               LT

               Europos Sąjungos oficialusis leidinys

               L 123/103

         KOMISIJOS DELEGUOTOJI DIREKTYVA (ES) 2018/739
   2018 m. kovo 1 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip plieno legiruojamąjį elementą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)

               pagal Direktyvos 2011/65/ES III priedo 6.a punkte nurodytą išimtį iki 2016 m. liepos 21 d. buvo leidžiama naudoti šviną plieno sudėtyje kaip legiruojamąjį elementą apdirbimo tikslais ir cinkuoto plieno sudėtyje, kai jis sudaro ne daugiau kaip 0,35 % masės. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje;

               (3)

               švino į plieną dedama kaip medžiagos apdirbimui pramoninėje gamyboje palengvinti. Jis veikia tarsi tepalas – palengvina gilųjį gręžimą ir greitąjį apdirbimą. Cinkavimas – plieno padengimas apsaugine cinko danga siekiant apsaugoti nuo korozijos;

               (4)

               nors bešvinį plieną galima naudoti tam tikroms reikmėms, pakaitalai kitoms reikmėms šiuo metu techniškai ir moksliškai neįmanomi. Dėl labai sudėtingos tiekimo grandinės šiuo metu labiau susiaurinti išimties taikymo sritį neįmanoma;

               (5)

               kalbant apie cinkuoto plieno rūšis, švinas vis dar būtinas tik karštai cinkuojant plieno gaminius partijomis ir dėl technologijos pažangos jo koncentracija gali būti mažesnė;

               (6)

               kadangi atitinkamoms 1–7 ir 10 kategorijų reikmėms pakankamai patikimų alternatyvų šiuo metu rinkoje nėra ir mažai tikėtina, kad jų netrukus atsiras, o karštai cinkuotame pliene švino esama dėl jo priemaišų perdirbtame cinke, abiem atvejais pagrįsta nustatyti išimties galiojimo laikotarpį iki 2021 m. liepos 21 d., o nustačius trumpesnį laikotarpį pramonei ko gero būtų užkrauta nereikalinga administracinė našta. Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį;

               (7)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2019 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2018 m. kovo 1 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 6.a punktas pakeičiamas taip:

                     „6.a

                     Švinas, esantis plieno sudėtyje kaip legiruojamasis elementas apdirbimo tikslais ir cinkuoto plieno sudėtyje, sudarantis ne daugiau kaip 0,35 % masės

                     Nustoja galioti:

                                 —

                                 2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                 —

                                 2023 m. liepos 21 d. – 8 kategorijos in vitro diagnostikos medicinos prietaisams,

                                 —

                                 2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.

                     6.a-I

                     Švinas, esantis plieno sudėtyje kaip legiruojamasis elementas apdirbimo tikslais ir sudarantis ne daugiau kaip 0,35 % masės, taip pat partijomis karštai cinkuoto plieno gaminiuose, sudarantis ne daugiau kaip 0,2 % masės

                     1–7 ir 10 kategorijoms nustoja galioti 2021 m. liepos 21 d.“


title: 2018 m. kovo 21 d. Komisijos įgyvendinimo direktyva (ES) 2018/484, kuria dėl reikalavimų, kuriuos dėl Rhynchophorus ferrugineus (Olivier) turi atitikti tam tikrų Palmae genčių ar rūšių augalų dauginamoji medžiaga, iš dalies keičiama Direktyva 93/49/EEB

text:
23.3.2018

               LT

               Europos Sąjungos oficialusis leidinys

               L 81/10

         KOMISIJOS ĮGYVENDINIMO DIREKTYVA (ES) 2018/484
   2018 m. kovo 21 d.
   kuria dėl reikalavimų, kuriuos dėl Rhynchophorus ferrugineus (Olivier) turi atitikti tam tikrų Palmae genčių ar rūšių augalų dauginamoji medžiaga, iš dalies keičiama Direktyva 93/49/EEB
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. liepos 20 d. Tarybos direktyvą 98/56/EB dėl prekybos dekoratyvinių augalų dauginamąja medžiaga (1), ypač į jos 5 straipsnio 5 dalį,
   kadangi:

               (1)

                  Rhynchophorus ferrugineus (Olivier) nustatytas daugumoje kenksmingiesiems organizmams jautrių Sąjungos teritorijų ir padaryta išvada, kad šiuo metu šis kenksmingasis organizmas aptinkamas didelėje Sąjungos teritorijos dalyje. Todėl Komisijos sprendimas 2007/365/EB (2) dėl skubių priemonių užkirsti kelią Rhynchophorus ferrugineus (Olivier) buvo panaikintas Komisijos įgyvendinimo sprendimu (ES) 2018/490 (3);

               (2)

                  Rhynchophorus ferrugineus (Olivier) daro didelę žalą Palmae šeimai priklausančių rūšių augalams šeimininkams, išskyrus augalus, kurių kamieno skersmuo ties pagrindu mažesnis nei 5 cm;

               (3)

               šie augalai auga daugelyje Sąjungos vietų, kur sodinamas didelis šių augalų skaičius dekoratyviniais tikslais ir kur jie labai svarbūs aplinkai ir ekonomikai;

               (4)

               todėl tikslinga nustatyti specialius reikalavimus siekiant užtikrinti tam tikrų Palmae genčių ir rūšių augalų dauginamosios medžiagos, kuria dažniausiai prekiaujama Sąjungoje ir kuriai kyla pavojus būti užkrėstai tuo kenksminguoju organizmu, jei tokie reikalavimai nėra įvykdomi, kokybę. Šie reikalavimai turėtų apimti specialias tos medžiagos augimo arba tvarkymo sąlygas, įskaitant sąlygą, kad medžiaga turi būti neužkrėsta Rhynchophorus ferrugineus (Olivier);

               (5)

               todėl Komisijos direktyva 93/49/EEB (4) turėtų būti atitinkamai iš dalies pakeista;

               (6)

               šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Komisijos direktyvos 93/49/EEB dalinis pakeitimas
   Komisijos direktyva 93/49/EEB iš dalies keičiama taip:

               1.

               pridedamas šis 3a straipsnis:
               „3a straipsnis
               Priede nurodytų Palmae genčių ir rūšių augalų, kurių kamieno skersmuo ties pagrindu didesnis nei 5 cm, dauginamoji medžiaga turi atitikti vieną iš šių reikalavimų:

                           a)

                           visą augimo laikotarpį turi būti auginta vietovėje, kurią atsakingos oficialios įstaigos pagal tarptautinius fitosanitarijos priemonių standartus nustatė esant neužkrėstą Rhynchophorus ferrugineus (Olivier);

                           b)

                           dvejus metus prieš pardavimą turi būti auginta Sąjungoje esančioje vietovėje, kuri buvo visiškai fiziškai apsaugota nuo Rhynchophorus ferrugineus (Olivier) įvežimo, arba Sąjungoje esančioje vietovėje, kurioje taikytos atitinkamos prevencinės priemonės nuo to kenksmingojo organizmo. Ji apžiūrima bent kartą per keturis mėnesius, patvirtinant kad ta medžiaga nėra užkrėsta Rhynchophorus ferrugineus (Olivier).

                     Šis straipsnis taikomas nepažeidžiant taisyklių dėl saugomų zonų, priimtų pagal Direktyvos 2000/29/EB 2 straipsnio 1 dalies h punktą ir 5 straipsnio 3 dalį.“

               2.

               Priedas iš dalies keičiamas pagal šios direktyvos priedą.

         2 straipsnis
   Perkėlimas į nacionalinę teisę
   1.   Valstybės narės ne vėliau kaip 2018 m. rugsėjo 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2018 m. spalio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.

      Priimta Briuselyje 2018 m. kovo 21 d.

            Komisijos vardu

            Pirmininkas

         Jean-Claude JUNCKER

      (1)  OL L 226, 1998 8 13, p. 16.

      (2)  2007 m. gegužės 25 d. Komisijos sprendimas 2007/365/EB dėl skubių priemonių užkirsti kelią Rhynchophorus ferrugineus (Olivier) įvežimui į Bendriją ir išplitimui joje (OL L 139, 2007 5 31, p. 24).

      (3)  2018 m. kovo 21 d. Komisijos įgyvendinimo sprendimas (ES) 2018/490, panaikinantis Sprendimą 2007/365/EB dėl skubių priemonių užkirsti kelią Rhynchophorus ferrugineus (Olivier) įvežimui į Bendriją ir išplitimui joje (žr. šio Oficialiojo leidinio p. 22).

      (4)  1993 m. birželio 23 d. Komisijos direktyva 93/49/EEB, išdėstanti aprašą, nurodantį reikalavimus, kuriuos pagal Tarybos direktyvą 91/682/EEB turi atitikti dekoratyvinių augalų dauginamoji medžiaga ir dekoratyviniai augalai (OL L 250, 1993 10 7, p. 9).

      PRIEDAS
      Priedo lentelėje po įrašo „Narcissus L.“ įterpiamas toks įrašas:

                     Gentis ar rūšis

                     Konkretūs kenksmingi organizmai ir ligos

                                 „—

                                       Palmae, dėl šių genčių arba rūšių

                                 —

                                    Areca catechu L.

                                 —

                                    Syagrus romanzoffiana (Cham.) Glassman

                                 —

                                    Arenga pinnata (Wurmb) Merr.

                                 —

                                    Bismarckia Hildebr. & H.Wendl.

                                 —

                                    Borassus flabellifer L.

                                 —

                                    Brahea armata S. Watson

                                 —

                                    Brahea edulis H.Wendl.

                                 —

                                    Butia capitata (Mart.) Becc.

                                 —

                                    Calamus merrillii Becc.

                                 —

                                    Caryota maxima Blume

                                 —

                                    Caryota cumingii Lodd. ex Mart.

                                 —

                                    Chamaerops humilis L.

                                 —

                                    Cocos nucifera L.

                                 —

                                    Corypha utan Lam.

                                 —

                                    Copernicia Mart.

                                 —

                                    Elaeis guineensis Jacq.

                                 —

                                    Howea forsteriana Becc.

                                 —

                                    Jubaea chilensis (Molina) Baill.

                                 —

                                    Livistona australis C. Martius

                                 —

                                    Livistona decora (W. Bull) Dowe

                                 —

                                    Livistona rotundifolia (Lam.) Mart.

                                 —

                                    Metroxylon sagu Rottb.

                                 —

                                    Roystonea regia (Kunth) O.F. Cook

                                 —

                                    Phoenix canariensis Chabaud

                                 —

                                    Phoenix dactylifera L.

                                 —

                                    Phoenix reclinata Jacq.

                                 —

                                    Phoenix roebelenii O'Brien

                                 —

                                    Phoenix sylvestris (L.) Roxb.

                                 —

                                    Phoenix theophrasti Greuter

                                 —

                                    Pritchardia Seem. & H.Wendl.

                                 —

                                    Ravenea rivularis Jum. & H.Perrier

                                 —

                                    Sabal
                                    palmetto (Walter) Lodd. ex Schult. & Schult.f.

                                 —

                                    Trachycarpus fortunei (Hook.) H. Wendl.

                                 —

                                    Washingtonia H. Wendl.

                        Vabzdžiai, erkės ir nematodai visose jų vystymosi stadijose

                                 —

                                    Rhynchophorus ferrugineus (Olivier)“


title: 2018 m. vasario 27 d. Komisijos deleguotoji direktyva (ES) 2018/736, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties tam tikroms elektrinėms ir elektroninėms sudedamosioms dalims, kurių stikle arba keramikoje yra švino (Tekstas svarbus EEE. )

text:
18.5.2018

               LT

               Europos Sąjungos oficialusis leidinys

               L 123/94

         KOMISIJOS DELEGUOTOJI DIREKTYVA (ES) 2018/736
   2018 m. vasario 27 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties tam tikroms elektrinėms ir elektroninėms sudedamosioms dalims, kurių stikle arba keramikoje yra švino
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)

               pagal Direktyvos 2011/65/ES III priedo 7.c-I punkte nurodytą išimtį iki 2016 m. liepos 21 d. buvo leidžiama naudoti šviną elektrinėse ir elektroninėse sudedamosiose dalyse, kuriose švino yra stiklo arba keramikos, išskyrus kondensatorių dielektriko keramiką, sudėtyje, pvz., pjezoelektroniniuose įtaisuose arba stiklo ar keramikos matricos kompaunde. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Be to, 2014 m. lapkričio mėn. Komisija gavo prašymą taikyti naują išimtį (prašymo Nr. 2015–1) švino naudojimui plonaplėvių elektroninių jutiklių, pvz., piroelektrinių arba pjezoelektrinių jutiklių, elementuose; naudojimas šioms reikmėms numatytas 7.c-I punkte. Po to konsultacijose su suinteresuotosiomis šalimis su pareiškėju sutarta įvertinti išimties prašymą 2015–1 platesniame išimties, nurodytos 7.c-I punkte, kontekste;

               (3)

               keramikai švinas suteikia ypatingų dielektrinių, pjezoelektrinių, piroelektrinių, feroelektrinių, puslaidininkinių ir magnetinių savybių dideliuose temperatūros, įtampos ar dažnio intervaluose. Stiklui švinas suteikia esminių savybių, pvz., sumažina lydymosi ir minkštėjimo temperatūrą, pagerina apdorojamumą, mechaninį apdirbamumą, padidina cheminį stabilumą ir suteikia kitų savybių. Stiklą, kuriame yra švino, galima naudoti įvairioms reikmėms, įskaitant izoliavimą, apsaugą, atsparumą, sujungimą ar sandarumą;

               (4)

               šiuo metu pakeisti šviną ar jo atsisakyti stikle ir (arba) keramikoje vis dar moksliškai arba techniškai neįmanoma;

               (5)

               kadangi atitinkamoms 1–7 ir 10 kategorijų reikmėms patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti atnaujintos išimties galiojimo laikotarpį iki 2021 m. liepos 21 d., o suskaidžius formuluotę jos iš esmės nekeičiant ir nustačius trumpesnį laikotarpį ko gero būtų užkrauta nereikalinga administracinė našta. Kad būtų išvengta Direktyvos 2011/65/ES III priede nurodytų išimčių taikymo sričių persiklojimo, siūlomoje formuluotėje aiškiau nurodoma, kad 7.c-I išimtis netaikoma reikmėms, numatytoms 34 išimtyje. Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį;

               (6)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2019 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2018 m. vasario 27 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 7.c-I punktas pakeičiamas taip:

                     „7.c-I

                     Elektrinės ir elektroninės sudedamosios dalys, kuriose švino yra stiklo arba keramikos, išskyrus kondensatorių dielektriko keramiką, sudėtyje, pvz., pjezoelektroniniuose įtaisuose arba stiklo ar keramikos matricos kompaunde.

                     Taikoma 1–7 ir 10 kategorijoms (išskyrus naudojimą 34 punkte nurodytoms reikmėms) ir nustoja galioti 2021 m. liepos 21 d.
                     8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus, nustoja galioti 2021 m. liepos 21 d.
                     8 kategorijos in vitro diagnostikos medicinos prietaisams nustoja galioti 2023 m. liepos 21 d.
                     9 kategorijos pramoniniams stebėjimo ir kontrolės prietaisams ir 11 kategorijai nustoja galioti 2024 m. liepos 21 d.“


title: 2018 m. vasario 27 d. Komisijos deleguotoji direktyva (ES) 2018/737, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną lydmetaliuose, naudojamuose diskiniams ir planariniams daugiasluoksniams keraminiams kondensatorių masyvams lituoti per juose išgręžtas kiaurymes (Tekstas svarbus EEE. )

text:
18.5.2018

               LT

               Europos Sąjungos oficialusis leidinys

               L 123/97

         KOMISIJOS DELEGUOTOJI DIREKTYVA (ES) 2018/737
   2018 m. vasario 27 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria leidžiama naudoti šviną lydmetaliuose, naudojamuose diskiniams ir planariniams daugiasluoksniams keraminiams kondensatorių masyvams lituoti per juose išgręžtas kiaurymes
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)

               pagal Direktyvos 2011/65/ES III priedo 24 punkte nurodytą išimtį iki 2016 m. liepos 21 d. buvo leidžiama naudoti šviną lydmetaliuose, naudojamuose diskiniams ir planariniams daugiasluoksniams keraminiams kondensatorių masyvams lituoti per juose esančias kiaurymes. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje;

               (3)

               diskiniai ir planariniai kondensatorių masyvai yra daugiasluoksnių keraminių kondensatorių variantai. Tai specialieji kondensatoriai, naudojami elektromagnetinių trukdžių filtruose ir elektromagnetinių trukdžių filtravimo jungtyse, skirtuose griežtų reikalavimų reikmėms, kur itin svarbu pašalinti elektrinius trukdžius. Tipinės mazgų, kuriuose naudojamos tos sudedamosios dalys, panaudojimo sritys – profesionalioji garso įranga, jūrų stebėjimo ir vaizdo stebėjimo sistemos;

               (4)

               diskinių ir planarinių kondensatorių masyvams naudojamiems švino lydmetaliams būdingas tinkamos lydymosi temperatūros ir tąsumo derinys. Šio lydmetalio tąsumas padeda išvengti keramikos sluoksnio įtrūkių litavimo metu ir po litavimo dėl keraminio kondensatoriaus ir varinio išvado šiluminio nesuderinamumo;

               (5)

               šiuo metu pakeisti šviną lydmetaliuose kita medžiaga moksliškai ir techniškai neįmanoma;

               (6)

               kadangi atitinkamoms 1–7 ir 10 kategorijų reikmėms pakankamai patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti atnaujintos išimties galiojimo laikotarpį iki 2021 m. liepos 21 d. Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį;

               (7)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2019 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2018 m. vasario 27 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 24 punktas pakeičiamas taip:

                     „24

                     Švinas, esantis lydmetalių, naudojamų diskiniams ir planariniams daugiasluoksniams keraminiams kondensatorių masyvams lituoti per juose esančias kiaurymes, sudėtyje

                     Nustoja galioti:

                                 —

                                 2021 m. liepos 21 d. – 1–7 ir 10 kategorijoms;

                                 —

                                 2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                                 —

                                 2023 m. liepos 21 d. – 8 kategorijos in vitro diagnostikos medicinos prietaisams;

                                 —

                                 2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. vasario 27 d. Komisijos deleguotoji direktyva (ES) 2018/738, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kermeto pagrindu pagamintų derinamųjų potenciometrų sudedamosiose dalyse (Tekstas svarbus EEE. )

text:
18.5.2018

               LT

               Europos Sąjungos oficialusis leidinys

               L 123/100

         KOMISIJOS DELEGUOTOJI DIREKTYVA (ES) 2018/738
   2018 m. vasario 27 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kermeto pagrindu pagamintų derinamųjų potenciometrų sudedamosiose dalyse
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)

               pagal Direktyvos 2011/65/ES III priedo 34 punkte nurodytą išimtį iki 2016 m. liepos 21 d. šviną buvo leidžiama naudoti kermeto pagrindu pagamintų potenciometrų sudedamosiose dalyse. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje;

               (3)

               derinamieji potenciometrai – keičiamieji varžai. Juose grandinės varžai keisti naudojamas slankiklis. Jie naudojami įvairiuose gaminiuose, pvz., garso ir vaizdo įrangoje, ryšio įrangoje, žaisluose ir matavimo įtaisuose, elektriniuose namų apyvokos prietaisuose. Juose švino esama kaip švino oksido varžinėje pastoje, kurioje jis yra rišamoji medžiaga;

               (4)

               šiuo metu patikimų bešvinių alternatyvų nėra, todėl pakeisti šviną vis dar moksliškai ir techniškai neįmanoma;

               (5)

               kadangi atitinkamoms 1–7 ir 10 kategorijų reikmėms pakankamai patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti atnaujintos išimties galiojimo laikotarpį iki 2021 m. liepos 21 d. Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį;

               (6)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2019 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2018 m. vasario 27 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 34 punktas pakeičiamas taip:

                     „34

                     Švinas, esantis kermeto pagrindu pagamintų derinamųjų potenciometrų sudedamosiose dalyse

                     Taikoma visoms kategorijoms; nustoja galioti:

                                 —

                                 2021 m. liepos 21 d. – 1–7 ir 10 kategorijoms;

                                 —

                                 2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                                 —

                                 2023 m. liepos 21 d. – 8 kategorijos in vitro diagnostikos medicinos prietaisams;

                                 —

                                 2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. lapkričio 16 d. Komisijos deleguotoji direktyva (ES) 2019/170, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių PZT dielektrinėje keramikoje (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/8

         KOMISIJOS DELEGUOTOJI DIREKTYVA (ES) 2019/170
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių PZT dielektrinėje keramikoje
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui kondensatorių, kurie yra integrinių grandynų arba diskrečiųjų puslaidininkių dalis, PZT dielektrinėje keramikoje buvo taikoma šio ribojimo išimtis, šiuo metu nurodyta tos direktyvos III priedo 7.c-IV įraše. Tos išimties galiojimo pabaigos data buvo 2016 m. liepos 21 d.;

                     (4)

                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

                     (5)

                     keraminiuose kondensatoriuose, kurie yra integrinių grandynų arba diskrečiųjų puslaidininkių dalis, naudojama PZT (švino cirkonato titanato) dielektrinė keramika. PZT keramikai, kurioje yra švino, būdingas stiprus pjezoefektas, didelė dielektrinė konstanta, piroelektrinis efektas ir feroelektrinės savybės;

                     (6)

                     visiškai pakeisti šviną ar jo atsisakyti tokiuose kondensatoriuose vis dar moksliškai ir techniškai neįmanoma, nes patikimų pakaitalų nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006 (2) numatyta aplinkos ir sveikatos apsauga. Todėl išimtį, kuria leidžiama naudoti šviną kondensatorių, kurie yra mikroschemų arba diskrečiųjų puslaidininkių dalis, PZT dielektrinėje keramikoje, reikėtų atnaujinti;

                     (7)

                     kadangi atitinkamoms reikmėms patikimų alternatyvų rinkoje šiuo metu nėra ir mažai tikėtina, kad jų artimiausioje ateityje atsiras, išimtis 1–7 ir 10 kategorijoms turėtų būti pratęsta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (8)

                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

                     (9)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. vasario 29 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. kovo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priedo 7.c-IV įrašas pakeičiamas taip:

                           „7.c-IV

                           Švinas PZT dielektrinėje keramikoje, skirtoje kondensatoriams, kurie yra integrinių grandynų arba diskrečiųjų puslaidininkių dalis

                           Nustoja galioti:

                                       —

                                       2021 m. liepos 21 d. – 1–7 ir 10 kategorijoms,

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. kovo 1 d. Komisijos deleguotoji direktyva (ES) 2018/741, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip vario legiruojamąjį elementą (Tekstas svarbus EEE. )

text:
18.5.2018

               LT

               Europos Sąjungos oficialusis leidinys

               L 123/109

         KOMISIJOS DELEGUOTOJI DIREKTYVA (ES) 2018/741
   2018 m. kovo 1 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip vario legiruojamąjį elementą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)

               pagal Direktyvos 2011/65/ES III priedo 6.c punkte nurodytą išimtį iki 2016 m. liepos 21 d. buvo leidžiama naudoti šviną vario lydiniuose kaip legiruojamąjį elementą, sudarantį ne daugiau kaip 4 % masės. Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje;

               (3)

               švinas vario lydiniuose veikia tarsi drožlialaužis ir tepalas, palengvina vario lydinių apdirbimą ir suteikia užbaigtam komponentui kitų, pvz., antikorozinių savybių;

               (4)

               šiuo metu negalima pripažinti, kad vario lydinių, kuriuose švinas sudaro ne daugiau kaip 4 % masės, naudojimo alternatyvos yra moksliškai arba techniškai įmanomos. Todėl pagrįsta atnaujinti išimtį penkeriems metams po ankstesnio jos taikymo laikotarpio pabaigos datos, kad būtų galima išsamiai ištirti tiekimo grandinę;

               (5)

               1–7 ir 10 kategorijoms atnaujinta išimtis turėtų būti taikoma iki 2021 m. liepos 21 d., kad būtų galima išsamiai ištirti tiekimo grandinę ir per kitą peržiūrą susiaurinti išimties taikymo sritį. Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalyje nustatytą laikotarpį;

               (6)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2019 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2018 m. kovo 1 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 6.c punktas pakeičiamas taip:

                     „6.c

                     Vario lydiniai, kuriuose švinas sudaro ne daugiau kaip 4 % masės

                     Nustoja galioti:

                                 —

                                 2021 m. liepos 21 d. – 1–7 ir 10 kategorijoms;

                                 —

                                 2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                                 —

                                 2023 m. liepos 21 d. – 8 kategorijos in vitro diagnostikos medicinos prietaisams;

                                 —

                                 2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. kovo 1 d. Komisijos deleguotoji direktyva (ES) 2018/742, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti aukštos lydymosi temperatūros lydmetaliuose (Tekstas svarbus EEE. )

text:
18.5.2018

               LT

               Europos Sąjungos oficialusis leidinys

               L 123/112

         KOMISIJOS DELEGUOTOJI DIREKTYVA (ES) 2018/742
   2018 m. kovo 1 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti aukštos lydymosi temperatūros lydmetaliuose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų švino;

               (2)

               pagal dabar galiojančią Direktyvos 2011/65/ES III priedo 7.a punkte nurodytą išimtį iki 2016 m. liepos 21 d. buvo leidžiama naudoti šviną aukštos lydymosi temperatūros lydmetaliuose (t. y. švino lydiniuose, kuriuose švinas sudaro 85 % masės arba daugiau). Komisija prašymą atnaujinti šią išimtį 1–7 ir 10 kategorijoms gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje;

               (3)

               švinas suteikia lydmetaliams esmines savybes, pvz., aukštą lydymosi temperatūrą, elektrinį laidumą, šiluminį laidumą, tąsumą, atsparumą korozijai, atitinkamas oksidavimosi savybes ir vilgumą;

               (4)

               šiuo metu pakeisti šviną ar jo atsisakyti aukštos lydymosi temperatūros lydmetaliuose vis dar moksliškai arba techniškai neįmanoma. Šiame etape dėl susijusių paraiškų įvairovės neįmanoma ir susiaurinti išimties taikymo srities;

               (5)

               kadangi atitinkamoms 1–7 ir 10 kategorijų reikmėms patikimų alternatyvų šiuo metu rinkoje nėra ir mažai tikėtina, kad jų netrukus atsiras, pagrįsta nustatyti atnaujintos išimties galiojimo laikotarpį iki 2021 m. liepos 21 d., o suskaidžius formuluotę jos iš esmės nekeičiant ir nustačius trumpesnį laikotarpį pramonei ko gero būtų užkrauta nereikalinga administracinė našta. Kad būtų išvengta Direktyvos 2011/65/ES III priede nurodytų išimčių taikymo sričių persiklojimo, siūlomoje formuluotėje aiškiau nurodoma, kad 7.a išimtis netaikoma reikmėms, numatytoms 24 išimtyje (lydmetaliai, naudojami diskiniams ir planariniams daugiasluoksniams keramikiniams kondensatorių masyvams lituoti per juose esančias kiaurymes). Kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį;

               (6)

               todėl Direktyva 2011/65/ES turėtų būti atitinkamai iš dalies pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip 2019 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2019 m. liepos 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2018 m. kovo 1 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 7.a punktas pakeičiamas taip:

                     „7.a

                     Švinas, esantis aukštos lydymosi temperatūros lydmetaliuose (t. y. švino lydiniuose, kuriuose švinas sudaro 85 % masės arba daugiau)

                     Taikoma 1–7 ir 10 kategorijoms (išskyrus naudojimą šio priedo 24 punkte nurodytoms reikmėms) ir nustoja galioti 2021 m. liepos 21 d.
                     8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus, nustoja galioti 2021 m. liepos 21 d.
                     8 kategorijos in vitro diagnostikos medicinos prietaisams nustoja galioti 2023 m. liepos 21 d.
                     9 kategorijos pramoniniams stebėjimo ir kontrolės prietaisams ir 11 kategorijai nustoja galioti 2024 m. liepos 21 d.“


title: 2018 m. lapkričio 16 d. Komisijos deleguotoji direktyva (ES) 2019/169, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių dielektrinėje keramikoje (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/5

         KOMISIJOS DELEGUOTOJI DIREKTYVA (ES) 2019/169
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų kondensatorių dielektrinėje keramikoje
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui kondensatorių, kurių vardinė įtampa 125 V kintamosios srovės arba 250 V nuolatinės srovės ar didesnė, dielektrinėje keramikoje buvo taikoma šio ribojimo išimtis, šiuo metu nurodyta tos direktyvos III priedo 7.c-II įraše. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

                     (4)

                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

                     (5)

                     diskretieji keraminiai 125 V kintamosios srovės arba 250 V nuolatinės srovės ar didesnės vardinės įtampos kondensatoriai geba kaupti ir atiduoti elektrinį krūvį (elektrostatinė talpa) ir naudojami aukštosios įtampos grandinėse įvairioje elektros ir elektroninėje įrangoje. Jie naudojami visose rinkose ir taikymo srityse, pvz., socialinės infrastruktūros sistemose, pramonės automatizavimo įrangoje, naftos ir mineralų žvalgyboje, elektros energijos keitimo, didelės galios elektros energijos tiekimo grandinėse, telekomunikacijos ir medicinos prietaisuose;

                     (6)

                     dielektrinėje keramikoje naudojamo švino paskirtis – užtikrinti didelę dielektrinę konstantą esant aukštai veikimo įtampai, didelę energijos kaupimo gebą (taip pat esant aukštai temperatūrai), mažą nuotėkį esant aukštai įtampai ir aukštai temperatūrai, taip pat mažus nuostolius esant dideliam srovės stipriui, aukštam dažniui ir aukštai temperatūrai;

                     (7)

                     šviną pakeisti kita medžiaga ar jo atsisakyti tam tikruose keraminiuose kondensatoriuose vis dar moksliškai ir techniškai neįmanoma, nes patikimų pakaitalų nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006 (2) numatyta aplinkos ir sveikatos apsauga. Todėl išimtis, kuria leidžiama naudoti šviną kondensatorių, kurių vardinė įtampa 125 V kintamosios srovės arba 250 V nuolatinės srovės arba didesnė, dielektrinėje keramikoje, turėtų būti atnaujinta. Siekiant aiškumo, Direktyvos 2011/65/ES III priede reikėtų nurodyti, kad 7.c-II įraše nurodyta išimtis netaikoma 7.c-I ir 7.c-IV įrašuose nurodytoms reikmėms;

                     (8)

                     kadangi atitinkamoms reikmėms patikimų alternatyvų rinkoje dar nėra, išimtis 1–7 ir 10 kategorijoms turėtų būti pratęsta ne ilgesniam kaip penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (9)

                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

                     (10)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip nuo 2020 m. vasario 29 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. kovo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priedo 7.c-II įrašas pakeičiamas taip:

                           „7.c-II

                           Švinas, esantis kondensatorių, kurių vardinė įtampa 125 V kintamosios srovės arba 250 V nuolatinės srovės ar didesnė, dielektrinės keramikos sudėtyje

                           Netaikoma reikmėms, nurodytoms šio priedo 7.c-I ir 7.c-IV punktuose.
                           Nustoja galioti:

                                       —

                                       2021 m. liepos 21 d. – 1–7 ir 10 kategorijoms,

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. lapkričio 16 d. Komisijos deleguotoji direktyva (ES) 2019/171, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį ir jo junginius leidžiama naudoti elektriniuose kontaktuose (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/11

         KOMISIJOS DELEGUOTOJI DIREKTYVA (ES) 2019/171
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį ir jo junginius leidžiama naudoti elektriniuose kontaktuose
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

                     (3)

                     kadmis yra ribojama cheminė medžiaga, nurodyta Direktyvos 2011/65/ES II priede. Tačiau kadmio ir jo junginių naudojimui elektriniuose kontaktuose buvo taikoma šio ribojimo išimtis, šiuo metu nurodyta tos direktyvos III priedo 8.b punkte. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

                     (4)

                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

                     (5)

                     elektrinių kontaktų medžiagos, kuriose yra kadmio, daugelyje elektromechaninių prietaisų naudojamos kaip sudedamosios dalys, kurios per besiliečiančius paviršius gali su pertrūkiais praleisti elektros srovę. Tai visų pirma elektros variklių galios jungiamieji įtaisai, relės ir kontaktoriai, elektrinių įrankių jungikliai, prietaisų jungikliai, perjungimo įrangos išjungikliai, maitinimo blokai, buvimo ir (arba) vėlinimo jutikliai ir apšvietimo valdymo pultai;

                     (6)

                     kadmis elektriniuose kontaktuose užtikrina esmines savybes, kaip antai geresnį veikimą, kibirkščių slopinimą, didesnį laidumą, mažesnę kontaktų eroziją ir lengvą gamybą, palyginti su alternatyvomis;

                     (7)

                     tam tikroms reikmėms, kurioms taikoma dabar galiojanti išimtis, kadmį pakeisti arba jo atsisakyti vis dar moksliškai ir techniškai neįmanoma dėl to, kad nėra patikimų pakaitalų arba reikia daugiau laiko esamų pakaitalų patikimumui užtikrinti. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006 (2) numatyta aplinkos ir sveikatos apsauga. Todėl išimtį reikėtų pratęsti toms konkrečioms reikmėms;

                     (8)

                     visoms kitoms reikmėms, kurioms taikoma dabar galiojanti išimtis, jos atnaujinimo sąlygos netenkinamos. Toms reikmėms išimtis pagal Direktyvos 2011/65/ES 5 straipsnio 6 dalį turėtų toliau galioti 12 mėnesių po šios deleguotosios direktyvos įsigaliojimo dienos;

                     (9)

                     kadangi su tuo atnaujinimu susijusioms reikmėms patikimų alternatyvų rinkoje nėra arba reikia daugiau laiko tokių alternatyvų patikimumui užtikrinti, išimtis toms reikmėms 1–7 ir 10 kategorijoms turėtų būti atnaujinta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (10)

                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

                     (11)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip nuo 2020 m. vasario 29 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. kovo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priedo 8.b punktas pakeičiamas taip:

                           „8.b

                           Kadmis ir jo junginiai elektriniuose kontaktuose

                           Taikoma 8, 9 ir 11 kategorijoms, nustoja galioti:

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.

                           8.b-I

                           Kadmis ir jo junginiai elektriniuose kontaktuose, naudojamuose:

                                       —

                                       išjungikliuose,

                                       —

                                       valdikliuose su šilumos jutikliais,

                                       —

                                       variklių šiluminės apsaugos įtaisuose (išskyrus sandarius variklių šiluminės apsaugos įtaisus),

                                       —

                                       kintamosios srovės jungikliuose, kurių vardinė srovė

                                                   —

                                                   ne mažesnė kaip 6 A esant ne mažesnei kaip 250 V kintamosios srovės įtampai arba

                                                   —

                                                   ne mažesnė kaip 12 A esant ne mažesnei kaip 125 V kintamosios srovės įtampai;

                                       —

                                       nuolatinės srovės jungikliuose, kurių vardinė srovė ne mažesnė kaip 20 A esant ne mažesnei kaip 18 V nuolatinės srovės įtampai, taip pat

                                       —

                                       jungikliuose, skirtuose ≥ 200 Hz dažnio įtampai.

                           Taikoma 1–7 ir 10 kategorijoms, nustoja galioti 2021 m. liepos 21 d.“


title: 2018 m. lapkričio 16 d. Komisijos deleguotoji direktyva (ES) 2019/175, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria švino oksidą leidžiama naudoti sandarinamajame frite, naudojamame tam tikrų lazerių vamzdžių langų mazgams gaminti (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/23

         KOMISIJOS DELEGUOTOJI DIREKTYVA (ES) 2019/175
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria švino oksidą leidžiama naudoti sandarinamajame frite, naudojamame tam tikrų lazerių vamzdžių langų mazgams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino oksido naudojimui sandarinamajame frite, naudojamame argono ir kriptono lazerių vamzdžių langų mazgams gaminti, buvo taikoma šio ribojimo išimtis, šiuo metu nurodyta tos direktyvos III priedo 32 punkte. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

                     (4)

                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

                     (5)

                     lazerių produktai, kuriuose yra švino, naudojami kaip koherentinės šviesos šaltiniai įvairioms kritiškai svarbioms mokslo ir pramonės reikmėms, kaip antai spektroskopijai, mikroskopijai ir holografijai. Švino oksido medžiaga argono ir kriptono lazerių produktuose užtikrina kritiškai svarbų termomechaniškai stabilų vakuumo sandariklį tarp optinių elementų ir lazerio vamzdžio;

                     (6)

                     šviną pakeisti kita medžiaga ar jo atsisakyti argono ir kriptono lazerių vamzdžiuose vis dar moksliškai ir techniškai neįmanoma, nes patikimų pakaitalų nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006 (2) numatyta aplinkos ir sveikatos apsauga. Todėl išimtis, kuria švino oksidą leidžiama naudoti sandarinimo frite, naudojamame argono ir kriptono lazerinių vamzdžių langų mazgams gaminti, turėtų būti atnaujinta 1–7 ir 10 kategorijoms;

                     (7)

                     kadangi atitinkamoms reikmėms patikimų alternatyvų rinkoje šiuo metu nėra ir mažai tikėtina, kad jų artimiausioje ateityje atsiras, išimtis 1–7 ir 10 kategorijoms turėtų būti atnaujinta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (8)

                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

                     (9)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. vasario 29 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. kovo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priedo 32 punktas pakeičiamas taip:

                           „32.

                           Švino oksidas argono ir kriptono lazerių vamzdžių langų mazgų sandarinamojo frito sudėtyje

                           Nustoja galioti:

                                       —

                                       2021 m. liepos 21 d. – 1–7 ir 10 kategorijoms,

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. lapkričio 16 d. Komisijos deleguotoji direktyva (ES) 2019/176, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų diodų dengiamajame sluoksnyje (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/26

         KOMISIJOS DELEGUOTOJI DIREKTYVA (ES) 2019/176
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų diodų dengiamajame sluoksnyje
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES (1–11 kategorijos), išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino naudojimui aukštosios įtampos diodų, kurių korpusas pagamintas iš cinko borato stiklo, dengiamajame sluoksnyje buvo taikoma šio ribojimo išimtis, šiuo metu nurodyta tos direktyvos III priedo 37 punkte. Tos išimties galiojimo 1–7 ir 10 kategorijoms pabaigos data buvo 2016 m. liepos 21 d.;

                     (4)

                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalyje. Išimtis lieka galioti tol, kol bus priimtas sprendimas dėl tos paraiškos;

                     (5)

                     aukštosios įtampos diodai naudojami IT ir telekomunikacijų įrangos išoriniuose maitinimo šaltiniuose, taip pat automobilių įrangoje. Aukštosios įtampos diodų gamybos proceso metu stikliniuose rutuliukuose esantis švinas ištirpsta dengiamajame tirpale, todėl diodų dengiamajame sluoksnyje atsiranda maždaug 2,5 % švino. Taigi švinas nėra dedamas specialiai, tačiau atsiranda kaip priemaiša iš stiklo, kuriame yra švino;

                     (6)

                     išvengti aukštosios įtampos diodų dengiamojo sluoksnio užteršimo moksliškai ir techniškai neįmanoma, o patikimų pakaitalų rinkoje nėra. Taikant išimtį nebus susilpninta Europos Parlamento ir Tarybos reglamente (EB) Nr. 1907/2006 (2) numatyta aplinkos ir sveikatos apsauga. Todėl išimtis, kuria šviną leidžiama naudoti aukštosios įtampos diodų, kurių korpusas pagamintas iš cinko borato stiklo, dengiamajame sluoksnyje, turėtų būti atnaujinta 1–7 ir 10 kategorijoms;

                     (7)

                     kadangi atsisakyti švino naudojimo išvengiant užteršimo juo atitinkamoms reikmėms vis dar neįmanoma, o patikimų alternatyvų rinkoje nėra, išimtis 1–7 ir 10 kategorijoms turėtų būti atnaujinta ilgiausiam penkerių metų laikotarpiui iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (8)

                     kitoms nei 1–7 ir 10 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant aiškumo, į tos direktyvos III priedą turėtų būti įrašytos galiojimo pabaigos datos;

                     (9)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. vasario 29 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. kovo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priedo 37 punktas pakeičiamas taip:

                           „37.

                           Švinas aukštos įtampos diodų, kurių korpusas pagamintas iš cinko borato stiklo, dengiamajame sluoksnyje

                           Nustoja galioti:

                                       —

                                       2021 m. liepos 21 d. – 1–7 ir 10 kategorijoms,

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.“


title: 2018 m. lapkričio 16 d. Komisijos deleguotoji direktyva (ES) 2019/177, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip aktyvinimo medžiagą išlydžio lempų liuminoforų milteliuose (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/29

         KOMISIJOS DELEGUOTOJI DIREKTYVA (ES) 2019/177
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti kaip aktyvinimo medžiagą išlydžio lempų liuminoforų milteliuose
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. Tačiau švino kaip aktyvinimo medžiagos (švino ne daugiau kaip 1 % masės) naudojimui išlydžio lempų liuminoforų, pvz., BSP (BaSi2O5:Pb), milteliuose, kai tos lempos skirtos naudoti įdegiui sudaryti, buvo taikoma šio ribojimo išimtis, šiuo metu nurodyta tos direktyvos III priedo 18.b punkte. Pagal tos direktyvos 5 straipsnio 2 dalies antrą pastraipą pradinė tos išimties galiojimo pabaigos data 1–7 ir 10 kategorijoms buvo 2016 m. liepos 21 d.;

                     (4)

                     Komisija šios išimties atnaujinimo paraišką gavo iki 2015 m. sausio 21 d., kaip numatyta Direktyvos 2011/65/ES 5 straipsnio 5 dalies pirmoje pastraipoje. Pagal to straipsnio antrą pastraipą ta išimtis ir toliau galioja, kol Komisija priima sprendimą dėl tos paraiškos;

                     (5)

                     be to, 2015 m. sausio mėn. Komisija gavo prašymą Nr. 2015-3 į IV priedą įtraukti naują išimtį dėl išlydžio lempų, kai jos naudojamos kaip fototerapijai skirtos liuminoforų lempos (medicininė įranga). Atlikus vertinimą paaiškėjo, kad medicininiam naudojimui skirtą lempą mechaniškai įmanoma įmontuoti į soliariumų įrangą ir atvirkščiai, todėl atliekant III priedo 18.b punkte pateiktos išimties vertinimą nuspręsta šiuos išimties taikymo prašymus sujungti;

                     (6)

                     švinas liuminoforų milteliuose kaip aktyvinimo medžiaga būtinas tam, kad bario silikato liuminoforas galėtų švytėti. 254 nm spinduliuotę jis paverčia numatyta UV (290–400 nm) spinduliuote ir yra naudojamas daugiau kaip 95 % patalpose naudojamų liuminescencinių mažaslėgių gyvsidabrio lempų, skirtų įdegiui sudaryti ir tam tikroms medicininėms reikmėms. Jis užtikrina 350 nm bangos ilgio UV spindulių intensyvumą, būtiną odos pigmentacijai sukelti;

                     (7)

                     soliariumų įranga Sąjungoje griežtai reglamentuojama ir visos galimos švino alternatyvos turėtų atitikti patikimumo, saugos ir rizikos sveikatai kriterijus. Šiuo metu tokių alternatyvų nėra;

                     (8)

                     kadangi nėra patikimų pakaitalų, moksliškai ir techniškai vis dar neįmanoma šviną pakeisti arba jo atsisakyti tam tikrose išlydžio lempose, kuriose yra liuminoforų. Išimtis suderinama su Europos Parlamento ir Tarybos reglamentu (EB) Nr. 1907/2006 (2) ir ją taikant nebus susilpninta jame numatyta aplinkos ir sveikatos apsauga. Todėl išimtį, kuria šviną leidžiama naudoti kaip aktyvinimo medžiagą (švino ne daugiau kaip 1 % masės) išlydžio lempų liuminoforų milteliuose, kai tos lempos skirtos naudoti įdegiui sudaryti, reikėtų atnaujinti;

                     (9)

                     kadangi nurodytoms reikmėms patikimų alternatyvų šiuo metu rinkoje nėra, išimtis Direktyvos 2011/65/ES I priedo 1–7 ir 10 kategorijoms turėtų būti atnaujinta ilgiausiam penkerių metų galiojimo laikotarpiui, t. y. iki 2021 m. liepos 21 d. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (10)

                     kitoms nei Direktyvos 2011/65/ES I priedo 1–7 ir 10 kategorijoms esama išimtis lieka galioti tos direktyvos 5 straipsnio 2 dalies antroje pastraipoje nustatytą laikotarpį. Siekiant teisinio aiškumo, tos direktyvos III priede turėtų būti nurodytos galiojimo pabaigos datos;

                     (11)

                     atsižvelgiant į prašymą Nr. 2015-3 ir į tai, kad medicininiam naudojimui skirtas lempas mechaniškai galima įmontuoti į soliariumų įrangą ir atvirkščiai, į Direktyvos 2011/65/ES III priedą įrašomas naujas 18.b-I papunktis dėl medicininių reikmių, išskyrus tos direktyvos IV priedo 34 punkte nurodytas reikmes. Šis papunktis turėtų būti taikomas 5 ir 8 kategorijoms ir galioti iki 2021 m. liepos 21 d.;

                     (12)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. vasario 29 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. kovo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priedo 18.b punktas pakeičiamas taip:

                           „18.b

                           Švinas, naudojamas kaip aktyvinimo medžiaga (švino ne daugiau kaip 1 % masės) išlydžio lempų liuminoforų, pvz., BSP (BaSi2O5:Pb), milteliuose, kai tos lempos skirtos naudoti įdegiui sudaryti

                           Nustoja galioti:

                                       —

                                       2021 m. liepos 21 d. – 1–7 ir 10 kategorijoms,

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.

                           18.b-I

                           Švinas, naudojamas kaip aktyvinimo medžiaga (švino ne daugiau kaip 1 % masės) išlydžio lempų liuminoforų, pvz., BSP (BaSi2O5:Pb), milteliuose, kai tos lempos skirtos naudoti medicininėje fototerapijos įrangoje

                           Taikoma 5 ir 8 kategorijoms, išskyrus IV priedo 34 punkte nurodytas reikmes, ir nustoja galioti 2021 m. liepos 21 d.“


title: 2018 m. lapkričio 16 d. Komisijos deleguotoji direktyva (ES) 2019/178, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų ne keliais judančių profesionaliems naudotojams skirtų įrenginių guoliuose ir įvorėse (Tekstas svarbus EEE.)

text:
5.2.2019

                  LT

                  Europos Sąjungos oficialusis leidinys

                  L 33/32

         KOMISIJOS DELEGUOTOJI DIREKTYVA (ES) 2019/178
         2018 m. lapkričio 16 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikrų ne keliais judančių profesionaliems naudotojams skirtų įrenginių guoliuose ir įvorėse
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tam tikrų pavojingų medžiagų, išvardytų tos direktyvos II priede. Šis reikalavimas netaikomas Direktyvos 2011/65/ES III priede išvardytoms reikmėms;

                     (2)

                     įvairios elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas yra ribojama cheminė medžiaga, nurodyta Direktyvos 2011/65/ES II priede. 2015 m. liepos mėn. Komisija pagal Direktyvos 2011/65/ES 5 straipsnio 3 dalį gavo prašymą taikyti 11 kategorijai išimtį, kuri turi būti įrašyta į III priedą ir kuria šviną būtų leidžiama naudoti dyzelinu arba dujiniais degalais varomų vidaus degimo variklių (naudojamų ne keliais judančiuose profesionaliems naudotojams skirtuose įrenginiuose) guoliuose ir įvorėse;

                     (4)

                     guoliai ir įvorės, kurių sudėtyje yra švino, būtini siekiant užtikrinti pakankamą didelių variklių ir atšiauriomis arba sunkiomis sąlygomis veikiančių variklių, naudojamų profesionaliems naudotojams skirtuose ne keliais judančiuose įrenginiuose, pvz., mobiliuosiuose oro kompresoriuose, mobiliojoje suvirinimo įrangoje arba kranuose, patikimumą, atsižvelgiant į atsparumą sąlydžiui, prisiderinamumą, (paviršiaus) smegumą ir atsparumą atšaižoms;

                     (5)

                     šiuo metu rinkoje nėra bešvinių alternatyvų, kuriomis būtų galima užtikrinti pakankamą patikimumo lygį profesionaliems naudotojams skirtų ne keliais judančių įrenginių variklių taikymo srityse;

                     (6)

                     kadangi nėra patikimų pakaitalų, moksliškai ir techniškai neįmanoma šviną pakeisti arba jo atsisakyti tam tikrų profesionaliems naudotojams skirtų ne keliais judančių įrenginių varikliuose. Išimtis suderinama su Europos Parlamento ir Tarybos reglamentu (EB) Nr. 1907/2006 (2) ir ją taikant nebus susilpninta jame numatyta aplinkos ir sveikatos apsauga. Todėl išimtis, kuria šviną leidžiama naudoti dyzelinu arba dujiniais degalais varomų vidaus degimo variklių (naudojamų ne keliais judančiuose profesionaliems naudotojams skirtuose įrenginiuose) guoliuose ir įvorėse, turėtų būti suteikta, o į Direktyvos 2011/65/ES III priedą įrašytas naujas 42 punktas. Kad būtų išvengta III priede nurodytų išimčių taikymo sričių dalinio sutapimo ir užtikrintas teisinis aiškumas, reikėtų įrašyti, kad naujasis Direktyvos 2011/65/ES III priedo 42 punktas netaikomas III priedo 6.c punkte nurodytoms reikmėms;

                     (7)

                     kadangi nurodytoms reikmėms patikimų alternatyvų šiuo metu rinkoje nėra ir mažai tikėtina, kad artimiausiu metu jų atsiras, išimtis Direktyvos 2011/65/ES I priedo 11 kategorijai turėtų būti suteikta ilgiausiam penkerių metų laikotarpiui, kuris pradedamas skaičiuoti nuo 2019 m. liepos 22 d., t. y. nuo datos, kurią 11 kategorijai pradedama taikyti Direktyvos 2011/65/ES 4 straipsnio 1 dalis. Atsižvelgiant į nuolatinių pastangų rasti patikimą pakaitalą rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (8)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2019 m. liepos 21 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2019 m. liepos 22 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2018 m. lapkričio 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            III priede įrašomas 42 įrašas:

                           „42.

                           Švinas dyzelinu arba dujiniais degalais varomų vidaus degimo variklių (naudojamų ne keliais judančiuose profesionaliems naudotojams skirtuose įrenginiuose) guoliuose ir įvorėse:

                                       —

                                       kai variklio darbinis tūris ≥ 15 litrų
                                       arba

                                       —

                                       kai variklio darbinis tūris < 15 litrų ir variklis suprojektuotas veikti taip, kad jį naudojant tam tikroms reikmėms laikas nuo paleidimo signalo iki pilnutinės apkrovos turi būti trumpesnis nei 10 sekundžių; arba kai reguliari techninė priežiūra paprastai atliekama atšiaurioje ir nešvarioje lauko aplinkoje, pvz., kasyboje, statybose ir žemės ūkyje.

                           Taikoma 11 kategorijai, išskyrus šio priedo 6.c įraše nurodytas reikmes.
                           Nustoja galioti 2024 m. liepos 21 d.“


title: 2017 m. rugpjūčio 7 d. Komisijos deleguotoji direktyva (ES) 2017/1975, kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį leidžiama naudoti spalvą keičiančiuose vaizdavimo sistemų šviesos dioduose (Tekstas svarbus EEE. )

text:
31.10.2017

               LT

               Europos Sąjungos oficialusis leidinys

               L 281/29

         KOMISIJOS DELEGUOTOJI DIREKTYVA (ES) 2017/1975
   2017 m. rugpjūčio 7 d.
   kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria kadmį leidžiama naudoti spalvą keičiančiuose vaizdavimo sistemų šviesos dioduose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyvoje 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų kadmio;

               (2)

               Direktyvos 2011/65/ES III priedo 39 punkte numatyta draudimo išimtis, kuria iki 2014 m. liepos 1 d. kadmį leidžiama naudoti spalvą keičiančiuose šviesos dioduose (LED), skirtuose apšvietimo ir vaizdavimo sistemoms. Komisija prašymą atnaujinti šią išimtį gavo iki 2013 m. sausio 1 d., kaip numatyta Direktyvos 2011/65/ES 5 straipsnio 5 dalyje;

               (3)

               įrodyta, kad, palyginti su ankstesne technologija, spalvą keičiantys šviesos diodai, kuriuose naudojami kvantiniai taškai, turi pranašumų tiek dėl energijos vartojimo efektyvumo, tiek dėl spalvinių savybių. Bendras kadmio kvantinių taškų naudojimo vaizduokliuose poveikis yra teigiamas, nes tokių vaizduoklių energijos suvartojimas yra mažesnis, palyginti su šiuo metu esamomis alternatyviomis technologijomis. Tikėtina, kad bendras neigiamas poveikis aplinkai, sveikatai ir vartotojų saugai dėl kadmio kvantinių taškų pakeitimo vaizdavimo sistemose, kuriose naudojami kvantiniai taškai, nusvertų bendrą teigiamą tokio pakeitimo poveikį aplinkai, sveikatai ir vartotojų saugai;

               (4)

               todėl kadmio selenido naudojimui šviesos bangų ilgį keičiančiuose kadmio puslaidininkinių nanokristalų kvantiniuose taškuose, naudojamuose vaizduoklių apšvietimui, dvejus metus po deleguotosios direktyvos paskelbimo Europos Sąjungos oficialiajame leidinyje turėtų būti taikoma draudimo išimtis. Mažai tikėtina, kad toks trumpas išimties galiojimo laikotarpis neigiamai paveiks inovacijas ir alternatyvų, kuriose kadmis nenaudojamas, kūrimą;

               (5)

               apšvietimui skirtų kadmio kvantinių taškų šviesos diodų rinkoje dar nėra, o jų potencialių pranašumų prieš esamas technologijas negalima tinkamai kiekybiškai įvertinti, todėl išimties atnaujinimas apšvietimo reikmėms yra nepagrįstas;

               (6)

               todėl Direktyvos 2011/65/ES III priedas turėtų būti atitinkamai iš dalies pakeistas,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES III priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip [12 mėnesių po šios direktyvos įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo [12 mėnesių po šios direktyvos įsigaliojimo + 1 diena].
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2017 m. rugpjūčio 7 d.

            Komisijos vardu

            Pirmininkas

         Jean-Claude JUNCKER

      (1)  OL L 174, 2011 7 1, p. 88.

      PRIEDAS
      Direktyvos 2011/65/ES III priedo 39 punktas pakeičiamas taip:

                     „39.a

                     Kadmis šviesos bangų ilgį keičiančiuose kadmio puslaidininkių nanokristalų kvantiniuose taškuose, naudojamuose vaizduoklių apšvietimui (< 0,2 μg Cd vienam vaizduoklio ekrano kvadratiniam milimetrui)

                     Visoms kategorijoms nustoja galioti [dveji metai po deleguotosios direktyvos paskelbimo Oficialiajame leidinyje]“